Diari Oficial de la Generalitat Valenciana


Sumari del DOGV 7623, del 25-09-2015 (2015/7712)

Notificació de la sentència dictada en el procediment ordinari número 1724/2014.
--------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7712


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1724/2014. [2015/7712]  
En este procediment ordinari, seguit a instàncies de Gas Natural Servicios, SDG SA, contra Juan García Delgado, s'ha dictat la sentència que, literalment, diu:  
  
«Sentència número 153/2015  
Castelló de la Plana, 24 de juliol de 2015  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist les presents actuacions de judici ordinari, seguides davant d'este jutjat amb el número 1724 de l'any 2014, a instàncies de la mercantil Gas Natural Servicios, SDG SA, representada per la procuradora Elena Medina Cuadros i assistida del lletrat Manuel Medina González, contra Juan García Delgado, en situació processal de rebel·lia.  
Dispositiva  
Estime íntegrament la demanda interposada per la mercantil Gas Natural Servicios, SDG SA, representada per la procuradora Elena Medina Cuadros, contra Juan García Delgado, en situació processal de rebel·lia, i declare resolt el contracte de subministrament de gas i electricitat subscrit entre els referits litigants per a l'immoble siti al passeig de Ribalta, número 29, baixos, de Castelló de la Plana; condemne el demandat a l'abonament de la quantitat de huit mil nou-cents setanta-set euros amb quaranta-dos cèntims (8.977,42 ?), més la quantitat que es determine en execució de sentència resultant de la facturació compresa entre l'última lectura a què es referix la factura FE24140431386598, emesa en data 26 de setembre de 2014, i la que resultara en el moment de la desconnexió, i que respecte de la quantitat líquida a l'abonament de la qual ha sigut condemnat el demandat escaurà la seua condemna d'abonar els interessos meritats des de la data de la interpel·lació judicial i fins a fer-ne el pagament complet, si bé respecte de la quantitat que resta per liquidar s'aplicarà l'interés de l'article 576 de la Llei d'Enjudiciament Civil des de la data en què s'especifique la concreta suma deguda per tal concepte fins al complet pagament d'esta i, finalment, declare l'obligació del demandat de permetre i consentir l'entrada en l'immoble siti al passeig de Ribalta, número 29, baixos, de Castelló de la Plana, on es presta el subministrament de gas, a l'agent judicial de servici, amb el corresponent manament judicial, junt amb els empleats de l'actora, a fi de realitzar la presa de lectura ?del comptador de gas instal·lat a l'interior de l'immoble- del consum efectuat fins a la data en què es porte a efecte allò que he disposat, amb desconnexió i retirada del comptador i amb clausura de la instal·lació receptora i consegüent privació de subministrament.  
  
Les costes produïdes en la tramitació d'este procediment seran a càrrec de la part demandada.  
Notifiqueu esta sentència a les parts, fent-los saber que en contra es pot interposar un recurs d'apel·lació que, si és el cas, haurà d'interposar-se davant d'este òrgan judicial dins dels 20 dies següents de la notificació d'este edicte.  
Porteu l'original al llibre sentències.  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme.  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana».  
  
I atés que el demandat, Juan García Delgado, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 24 de juliol de 2015.- El secretari judicial: Jesús Mario Abat Gallego.